**En cas de rebre l'ajut, quines són les meves obligacions?**

Les persones beneficiàries han de complir les obligacions següents:

1. Executar la proposta **en el període indicat** a la proposta presentada i com a màxim la data d’execució final indicada en les bases.
2. Executar la proposta **d'acord amb la descripció de les accions i planificació** de la proposta presentada.
3. Destinar la totalitat de l’ajut a l’execució del projecte **d’acord amb el pressupost** descrit a la proposta presentada. Les desviacions entre partides hauran d’estar degudament justificades i sol·licitades a l’FCRI amb antelació per a la seva aprovació.
4. La proposta objecte de l’ajut l’haurà de fer la persona beneficiària. No obstant això, la persona beneficiària podrà subcontractar\* amb tercers l’activitat subvencionada amb el límit de percentatge màxim del 50%.
5. Proporcionar la documentació contemplada a la base 15, i qualsevol altra informació que els sigui demanada, com per exemple, les dades referents a l’impacte del projecte executat i sotmetre's a les actuacions de comprovació i control de l’FCRI.
6. **Justificar l’ajut en un termini no superior a 30 dies naturals** a partir de la data de finalització de la proposta i segons les indicacions descrites al punt 15 de les bases.
7. Acreditar les despeses mitjançant les **factures corresponents, emeses dins el període d’execució, sempre a nom de la persona beneficiària i acompanyades del** **justificant de pagament bancari corresponent**.
8. Fer publicitat dels ajuts rebuts, tot esmentant el suport i la col·laboració de l’FCRI en tota informació, verbal o escrita, emesa amb motiu de l’activitat, així com en els materials de difusió que l’acompanyin, segons les indicacions establertes en la “[Guia per al compliment dels requisits de visibilitat i publicitat](https://ajutsfcri.fundaciorecerca.cat/wp-content/uploads/2024/10/AJUTSFCRI_GUIA_VISIBILITAT_2025.pdf)” i amb prèvia supervisió de l’FCRI abans de fer-se públic.
9. En el marc de les xarxes socials, caldrà etiquetar-hi sempre @fundaciorecerca. D’altra banda, la persona beneficiària informarà l’FCRI dels actes públics de presentació del projecte objecte de l’ajut que tingui previst realitzar amb antelació suficient, i remetrà una invitació per tal que pugui participar-hi un/una representant d’aquesta. Igualment, la persona beneficiària informarà l’FCRI en cas que el producte de la seva proposta esdevingui finalista i/o guanyador de concursos, premis, festivals, etc.

\* S’entén per subcontractació l’adquisició de béns o serveis connaturals a la singularitat i naturalesa de la mateixa persona física o jurídica sol·licitant de l’ajut.